CELEX: 62013TN0555
Language: da
Date: 2013-10-21 00:00:00
Title: Sag T-555/13: Sag anlagt den 21. oktober 2013 — MHCS mod KHIM — Compañía Vinícola del Norte de España (ICE IMPERIAL)

21.12.2013   
            
            
               DA
            
            
               Den Europæiske Unions Tidende
            
            
               C 377/18
            
         Sag anlagt den 21. oktober 2013 — MHCS mod KHIM — Compañía Vinícola del Norte de España (ICE IMPERIAL)
   (Sag T-555/13)
   2013/C 377/41
   Stævningen er affattet på engelsk
   
      Parter
   
   
      Sagsøger: MHCS (Epernay, Frankrig) (ved advokaterne P. Boutron, N. Moya Fernández og L.-É. Balleydier)
   
      Sagsøgt: Kontoret for Harmonisering i det Indre Marked (Varemærker og Design)
   
      Den anden part i sagen for appelkammeret: Compañía Vinícola del Norte de España, SA (La Guardia, Spanien)
   
      Sagsøgerens påstande
   
   
               —
            
            
               Afgørelse truffet den 14. august 2013 af Andet Appelkammer ved Kontoret for Harmonisering i det Indre Marked (Varemærker og Design) (sag R 2588/2011-2) annulleres.
            
         
               —
            
            
               EF-varemærkeansøgning nr. 8 837 379 om ordmærket »ICE IMPERIAL« for varer i klasse 33 imødekommes.
            
         
               —
            
            
               Harmoniseringskontoret og Compañía Vinícola del Norte de España, SA tilpligtes at betale sagens omkostninger og dem, der blev afholdt i forbindelse med sagens behandling for Harmoniseringskontoret.
            
         
      Søgsmålsgrunde og væsentligste argumenter
   
   
      Ansøger om EF-varemærket: MHCS
   
      Det omhandlede EF-varemærke: Ordmærket »ICE IMPERIAL« for varer og tjenesteydelser i klasse 32, 33 og 43 — EF-varemærkeansøgning nr. 8 837 379
   
      Indehaver af det i indsigelsessagen påberåbte varemærke eller tegn: Compañía Vinícola del Norte de España, SA
   
      Det i indsigelsessagen påberåbte varemærke eller tegn: EF-varemærkeregistrering nr. 237 875 af figurmærket for »alle slags vin, med undtagelse af mousserende vin og sherry« i klasse 33; den spanske varemærkeregistrering nr. 95 020 af figurmærket »enhver klasse vin, med undtagelse af mousserende vin og Sherry« i klasse 33; det spanske varemærkeregistrering nr. 1 508 304 af ordmærket »IMPERIAL« for »vin« i klasse 33
   
      Indsigelsesafdelingens afgørelse: Indsigelsen taget til følge for så vidt angår alle de anfægtede varer
   
      Appelkammerets afgørelse: Afslag på klagen
   
      Søgsmålsgrunde: Tilsidesættelse varemærkeforordningens artikel 42, stk. 2, og 3, og regel 22, stk. 2, i Kommissionens forordning (EF) nr. 2838/95 af 13. december 1995.